[{"text_idx": "#000003", "text": "Jon Mould o JLT Condor oedd gyntaf dros y llinell yn un o rasys lo\u0302n cynharaf y tymor, sef y Tour of the Mining Valleys, a gynhaliwyd gan Glwb Beicio Ystwyth yn Aberystwyth, Ceredigion ddydd Sul 5ed Mawrth 2017. Fe gadwodd y glaw draw am ran helaeth y ras, ond wedi cawodydd trymion yn gynnar y bore, a chyda gwynt oer yn dal i chwythu, roedd hi\u2019n fore heriol ar y rhiwiau rhwng Aberystwyth, Pontrhydygroes a Phontarfynach."}, {"text_idx": "#000005", "text": "Roedd y cwrs 75 milltir o hyd yn un caled, llawn rhiwiau serth, yn nodweddiadol o Geredigion. Ond mentrodd dros 60 o seiclwyr y ras drwy\u2019r cymoedd mwyngloddio, gan ddringo\u2019r rhiw i\u2019r Gors deirgwaith cyn gorfod wynebu\u2019r ddringfa filltir o hyd o Bontrhydygroes i Bontarfynach ar ddiwedd y ras. Mould enillodd y wobr am y ddringfa olaf honno, gydag Edward Roberts yn ennill y wobr am ddringo rhiw y Gors am yr eildro a Zach May o Metaltek Kuota am ei ddringo am y tro olaf."}, {"text_idx": "#000006", "text": "Braf iawn hefyd oedd gweld nifer o seiclwyr o\u2019r categori iau yn dal eu tir gyda\u2019r seiclwyr hy\u0302n."}]